Document ID: /fineweb-2-swissfilter-quality_10-filterrobots/filtered/02038.jsonl.gz/3755

Ina vasta allianza d’uniuns da firmas da farmazia, apotecas, laboratoris, grossists da farmazia, medis sco er il forum da consum lantschan in’iniziativa dal pievel cun il num «Gea a la segirezza dal provediment medicinal».
Rimnar suttascripziuns 2023
L’entschatta da l’auter onn veglia ella cumenzar a ramassar las suttascripziuns necessarias. Quai rapporta la «SonntagsZeitung». Ils iniziants pretendan ch’il Cussegl federal saja responsabel per la segirezza dal provediment medicinal e betg pli ils chantuns.
Producir medicament en Svizra
Els appelleschan al Cussegl federal da stgaffir structuras en Svizra per che la producziun da medicaments vegnia mantegnida en il provediment da basa.